Source: http://legislatie.just.ro/Public/DetaliiDocumentAfis/142159
Timestamp: 2020-04-08 06:43:41+00:00
Document Index: 35985259

Matched Legal Cases: ['articolul 2', 'articolul 2', 'articolul 2', 'articolul 7', 'articolul 7', 'articolul 10', 'articolul 12', 'articolul 15', 'Articolul 16', 'Articolul 17', 'Articolul 20', 'Articolul 34', 'articolul 42']

LEGE 179 18/10/2012 - Portal Legislativ
LEGE nr. 179 din 18 octombrie 2012pentru modificarea şi completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope
Parlamentul României adoptă prezenta lege. + Articolul ILegea nr. 339/2005 privind regimul juridic al plantelor, substanţelor şi preparatelor stupefiante şi psihotrope, publicată în Monitorul Oficial al României, Partea I, nr. 1.095 din 5 decembrie 2005, cu modificările şi completările ulterioare, se modifică şi se completează după cum urmează:1. La articolul 2, literele i), k) şi m) se modifică şi vor avea următorul cuprins:"i) preparat - o soluţie sau un amestec, oricare ar fi starea lui fizică, conţinând una ori mai multe substanţe stupefiante sau psihotrope; acest termen desemnează, de asemenea, una ori mai multe substanţe stupefiante sau psihotrope divizate în unităţi de administrare ori utilizate în analizele de laborator;.......................................................................... k) fabricare - toate operaţiile, altele decât producerea, care permit obţinerea de substanţe stupefiante sau psihotrope, inclusiv purificarea şi transformarea substanţelor stupefiante ori psihotrope în alte substanţe stupefiante sau psihotrope; acest termen cuprinde, de asemenea, fabricarea preparatelor, altele decât cele care sunt efectuate pe bază de prescripţie medicală într-o farmacie; ... .......................................................................... m) producător - persoana fizică sau juridică ce realizează operaţii de producere;". ... 2. La articolul 2, după litera m) se introduce o nouă literă, litera m^1), cu următorul cuprins:"m^1) fabricant - persoana fizică sau juridică ce realizează operaţii de fabricare;".3. La articolul 2, litera r) se modifică şi va avea următorul cuprins:"r) pai sau tulpină de mac - toate părţile aeriene ale plantei, inclusiv capsula, cu excepţia seminţelor macului opiaceu, după recoltare;".4. La articolul 7, alineatul (1) se modifică şi va avea următorul cuprins:"Art. 7. - (1) Orice persoană fizică sau juridică ce desfăşoară o operaţiune cu plante, substanţe şi preparate prevăzute în tabelele I, II şi III din anexă se află sub controlul şi supravegherea Ministerului Sănătăţii şi al unităţilor aflate în coordonarea sau în subordinea acestuia, în condiţiile stabilite prin normele metodologice de aplicare a prezentei legi."5. La articolul 7, după alineatul (1) se introduc trei noi alineate, alineatele (1^1), (1^2) şi (1^3), cu următorul cuprins:"(1^1) Inspecţiile de control şi supraveghere pot fi efectuate atât de personalul de specialitate din cadrul Ministerului Sănătăţii, cât şi de reprezentanţii unităţilor aflate în coordonarea sau în subordinea Ministerului Sănătăţii, conform normelor metodologice de aplicare a prezentei legi.(1^2) Prin excepţie de la prevederile alin. (1) şi (1^1), cultivarea plantelor care conţin substanţe stupefiante sau psihotrope se află sub controlul şi supravegherea Ministerului Agriculturii şi Dezvoltării Rurale, prin direcţiile pentru agricultură judeţene, respectiv a municipiului Bucureşti.(1^3) Prin excepţie de la prevederile alin. (1) şi (1^1), plantele, substanţele şi preparatele stupefiante şi psihotrope utilizate în medicina veterinară se află sub controlul şi supravegherea Autorităţii Naţionale Sanitare Veterinare şi pentru Siguranţa Alimentelor."6. La articolul 10, alineatul (2) se modifică şi va avea următorul cuprins:"(2) Lista preparatelor care conţin substanţe stupefiante şi psihotrope se aprobă prin ordin al ministrului sănătăţii, la propunerea Agenţiei Naţionale a Medicamentului şi a Dispozitivelor Medicale şi a celorlalte instituţii competente şi se publică în Monitorul Oficial al României, Partea I, conform normelor metodologice de aplicare a prezentei legi."7. La articolul 12, alineatul (2) se modifică şi va avea următorul cuprins:"(2) Cultivarea în scop industrial şi/sau alimentar ori pentru producerea de sămânţă a plantelor ce conţin substanţe aflate sub control naţional se autorizează de către Ministerul Agriculturii şi Dezvoltării Rurale, prin direcţiile pentru agricultură judeţene, respectiv a municipiului Bucureşti."8. La articolul 15, alineatele (1) şi (3) se modifică şi vor avea următorul cuprins:"Art. 15. - (1) Desfăşurarea activităţilor de producere, fabricare, depozitare, comerţ, intermediere, deţinere şi distribuire a plantelor, substanţelor şi preparatelor stupefiante şi psihotrope este interzisă fără autorizaţia eliberată de Ministerul Sănătăţii, conform normelor metodologice de aplicare a prezentei legi.......................................................................... (3) Autorizaţiile pentru operaţiunile prevăzute la alin. (1) sunt eliberate dacă utilizarea plantelor, a substanţelor şi a preparatelor prevăzute în tabelele II şi III din anexă este limitată în scopul utilizării în industrie sau pentru producerea de sămânţă, precum şi pentru uz medical, ştiinţific sau tehnic. Modelele autorizaţiilor sunt prevăzute în normele metodologice de aplicare a prezentei legi." ... 9. Articolul 16 se modifică şi va avea următorul cuprins:"Art. 16. - (1) Ministerul Sănătăţii aprobă pentru fiecare an cantităţile estimate din diferite substanţe şi preparate pe care orice cultivator, producător, fabricant, distribuitor, importator sau exportator autorizat are dreptul să le cultive, să le producă, să le fabrice, să le importe ori să le exporte. Aceste limite pot fi modificate, dacă este necesar, în cursul anului. (2) Orice producător, fabricant sau importator autorizat are dreptul să producă, să fabrice sau să importe numai cantităţile de substanţe şi preparate necesare operaţiunii aprobate." ... 10. Articolul 17 se modifică şi va avea următorul cuprins:"Art. 17. - În vederea aprobării prevăzute la art. 16, producătorii, fabricanţii şi importatorii transmit anual Ministerului Sănătăţii estimările cantităţilor diferitelor substanţe şi preparate pe care le produc, le fabrică sau le importă."11. Articolul 20 se modifică şi va avea următorul cuprins:"Art. 20. - Operaţiunile de export sau de import cu plantele, substanţele şi preparatele prevăzute în tabelele I, II şi III din anexă se desfăşoară în baza unei autorizaţii de export sau import, eliberată pentru fiecare operaţiune de către Ministerul Sănătăţii prin departamentul de specialitate, conform modelului prevăzut în normele metodologice de aplicare a prezentei legi."12. Articolul 34 se modifică şi va avea următorul cuprins:"Art. 34. - (1) Farmaciile cu circuit deschis şi farmaciile cu circuit închis îşi desfăşoară activitatea cu plante, substanţe şi preparate stupefiante şi psihotrope, în baza autorizaţiei de funcţionare, conform legislaţiei în vigoare. (2) Unităţile sanitare şi centrele de tratament pentru toxicomani îşi desfăşoară activitatea cu plante, substanţe şi preparate stupefiante şi psihotrope, în condiţiile stabilite prin normele metodologice de aplicare a prezentei legi." ... 13. La articolul 42 alineatul (1), litera f) se modifică şi va avea următorul cuprins:"f) o situaţie trimestrială din partea producătorilor, a fabricanţilor şi a distribuitorilor, care să specifice mişcările cantităţilor de plante, substanţe şi preparate ce conţin substanţe stupefiante şi psihotrope, la nivel naţional, efectuate în această perioadă." + Articolul IIÎn termen de 3 luni de la data intrării în vigoare a prezentei legi, instituţiile implicate în aplicarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare, vor elabora proiectul de modificare şi completare a Normelor metodologice de aplicare a prevederilor Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope, aprobate prin Hotărârea Guvernului nr. 1.915/2006, cu modificările ulterioare.Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.PREŞEDINTELE CAMEREI DEPUTAŢILORVALERIU ŞTEFAN ZGONEAPREŞEDINTELE SENATULUIGEORGE-CRIN LAURENŢIU ANTONESCUBucureşti, 18 octombrie 2012.Nr. 179.-----